Twamuguddeko ku Main Street e Jinja ng’ali ku mudaala yeeyiwamu ekikomando.
Owoolugambo waffe atugambye nti yawaddeyo 2,000/- ne bamuwaako chapati ssatu ne bamuddiza ne bbaalansi wa 500/-.
Oluvannyuma yabuukidde bodaboda n’abulawo nga yenna musanyufu alinga agamba nti ekyemisana kiwedde.
Wabula waliwo abavubuka abaawuliddwa nga beebuuza nti Swengere yeekolako enjawulo oba embeera y’ebyenfuna y’emunyiga nga talina ssente zirya mu wooteeri n’okugula amafuta g’ateeka mu mmotoka ye.
Swengere gwe baakazaako erya ‘Ssereebu’ e Jinja azannya mu kazannyo ka Swengere ak’Olusoga akabeera ku Bukedde TV ng’ali ne mutabani we Kalibbala wamu ne Maama Kalibbala obunyumira ennyo abantu.
lug_Latn lug_Latn lug_Latn lug_Latn lug_Latn